CELEX: 31975R2728
Language: bg
Date: 1975-10-29 00:00:00
Title: Регламент (ЕИО) № 2728/75 на Съвета от 29 октомври 1975 година относно помощите за производството и търговията с картофено нишесте и с картофи за производство на нишесте

03/ 02
            
            
               BG
            
            
               Официален вестник на Европейския съюз
            
            
               79
            
         31975R2728
   
               L 281/17
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 2728/75 НА СЪВЕТА
   
   от 29 октомври 1975 година
   относно помощите за производството и търговията с картофено нишесте и с картофи за производство на нишесте
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност и по-специално членове 42 и 43 от него,
   като взе предвид предложението на Комисията,
   като взе предвид становището на Асамблеята (1),
   като има предвид, че системата на възстановяванията при производство, които се отпускат за картофеното нишесте се регулира от разпоредбите на Регламент (ЕИО) № 2727/75 на Съвета от 29 октомври 1975 г. относно общата организация на пазара на зърнените култури (2);
   като има предвид, че функционирането на режима на цените и на таксите за картофено нишесте изисква приложното поле на разпоредбите на Договора, които позволяват да бъдат оценени помощите и да се предприеме действие срещу тези, които са несъвместими с общия пазар, да бъде разширено и за помощите, отпускани за производство и търговията с картофи за производство на нишесте , без с това да се засягат разпоредбите, които ще бъдат установени за общата организация на пазара на картофи,
   ПРИЕ НАСТОЯЩИЯ РЕГЛАМЕНТ:
   Член 1
   Ако режимът на такси се прилага за картофеното нишесте, членове 92, 93 и 94 на Договора се прилагат за производството и търговията с картофи за производство на нишесте.
   Член 2
   1.   Регламент № 56 на Съвета относно помощите, отпускани за производството и търговията с картофено нишесте и с картофи за производство на нишесте (3), изменен с Регламент № 120/67/ЕИО (4), се отменя.
   2.   Позоваванията на отменения регламент по силата на параграф 1 се тълкуват като позовавания на настоящия регламент.
   Член 3
   Настоящият регламент влиза в сила на 1 ноември 1975 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 29 октомври 1975 година.
      
         
            За Съвета
         
         
            Председател
         
         G. MARCORA
         
      
   
   
      (1)  Становище, представено на 16.10.1975 г. (все още непубликувано в Официален вестник).
   
      (2)  ОВ L 281, 1.11.1975 г., стр. 1.
   
      (3)  ОВ 54, 2.7.1962 г., стр. 1591/62.
   
      (4)  ОВ 117, 19.6.1967 г., стр. 2269/67.